CELEX: 62009FN0090
Language: el
Date: 2009-11-04 00:00:00
Title: Υπόθεση F-90/09: Αγωγή της 4ης Νοεμβρίου 2009 — Ernotte κατά Επιτροπής

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/41
            
         Αγωγή της 4ης Νοεμβρίου 2009 — Ernotte κατά Επιτροπής
   (Υπόθεση F-90/09)
   2010/C 11/78
   Γλώσσα διαδικασίας: η γαλλική
   
      Διάδικοι
   
   
      Ενάγων: Frédéric Ernotte (Βρυξέλλες, Βέλγιο) (εκπρόσωπος: L. Defalque, δικηγόρος)
   
      Εναγόμενη: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Αγωγή με αίτημα να υποχρεωθεί η Επιτροπή να αποκαταστήσει την υλική ζημία και να ικανοποιήσει την ηθική βλάβη που υπέστη ο ενάγων λόγω του τρόπου χειρισμού της υποθέσεώς του όσον αφορά την αναγνώριση του τυχαίου χαρακτήρα του εμφράγματος που υπέστη.
   
      Αιτήματα του ενάγοντος
   
   Ο ενάγων ζητεί από το Δικαστήριο Δημόσιας Διοίκησης:
   
               —
            
            
               να υποχρεώσει την Επιτροπή να καταβάλει στον ενάγοντα το ποσό των 96 579 175 ευρώ (προσαυξημένο με τόκους υπερημερίας βάσει του επιτοκίου που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως προσαυξημένου κατά δύο μονάδες, αρχής γενομένης από 1ης Ιανουαρίου 2006) ως αποζημίωση για την υλική ζημία που υπέστη, λόγω της επιπολαιότητας και της αδικαιολόγητης καθυστερήσεως κατά τον χειρισμό της υποθέσεώς του από την Επιτροπή, όσον αφορά την αναγνώριση του τυχαίου χαρακτήρα του εμφράγματος που υπέστη στις 28 Αυγούστου 2002·
            
         
               —
            
            
               να επιδικάσει αποζημίωση για την ικανοποίηση της ηθικής βλάβης που υπέστη ο ενάγων, εκτιμώμενη προσωρινώς ex aequo et bono στο ποσό των 5 000 ευρώ, υπό την επιφύλαξη αυξήσεως ή μειώσεως του ποσού αυτού κατά τη διάρκεια της δίκης·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.